Všeobecné   záväzné   nariadenie

obce    R a k o v i c e 

č. 24

o určení výšky dotácie na prevádzku a mzdy na  dieťa materskej školy a žiaka školských zariadení so sídlom na území obce Rakovice

Obecné zastupiteľstvo obce Rakovice vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto: 

Všeobecne záväznom nariadení obce Rakovice č. 24 o určení výšky dotácie na prevádzku a mzdy na dieťa materskej školy a žiaka školských zariadení na území obce Rakovice

§1
Predmet úpravy
Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa materskej školy a školských zariadení so sídlom na území obce Rakovice, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 1)

§2
Príjemca dotácie

Príjemcom dotácie podľa tohto nariadenia je materská škola a školské zariadenia s právnou subjektivitou v zriaďovateľskej pôsobnosti obce,
 
§3
                                                        Výška a účel dotácie
      1) Výška dotácie na príslušný kalendárny rok  na prevádzku a mzdy na dieťa materskej školy a školských zariadení v zriaďovateľskej pôsobnosti obce je určená v prílohe č.1 všeobecne záväzného nariadenia.
	2) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.
	3) V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.   
      
§4
Termín a spôsob poskytovania dotácie 

Obec poskytne príjemcovi podľa § 2dotáciu mesačne (vo výške jednej dvanástiny z dotácie na príslušný kalendárny rok) do 25.dňa príslušného mesiaca.

                                                                       §5      
Záverečné ustanovenia

1)	Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Rakovice, neupravené týmto všeobecne záväzným nariadením, sa  vzťahujú  príslušné  právne predpisy 2). 

2) Toto VZN bolo schválené obecným zastupiteľstvom v Rakoviciach uznesením číslo 108/2009 zo dňa 11.12.2009.

3) Toto všeobecne záväzné nariadenie nadobúda účinnosť dňa 1.1.2010

4) Dodatok č. 1 k VZN č 24 obce Rakovice o určení výšky dotácie na prevádzku a  mzdy na dieťa materskej školy a školských zariadení so sídlom na území obce Rakovice – príloha č. 2 – dotácia na rok 2011 bol schválený dňa 19.11.2010.

                                                                                           
_________________________________________________________________________

1)	§ 15 zákona č. 596/2003 Z. z. v znení neskorších predpisov.
2)	napr. ust. § 31 zákona č. 523/2004 Z. z. zákona o rozpočtových pravidlách verejnej správy

 

Návrh VZN vyvesený na úradnej tabuli v obci Rakovice dňa 01.12.2009 

VZN schválené dňa  11.12.2009
Dodatok VZN č. 1 schválený dňa 19.11.2010

VZN vyvesené dňa 14.12.2009
Dodatok VZN č. 1 vyvesený dňa 22.11.2010

                                                 	                           Dušan  D a l o š			                                                 				                                starosta  obce Rakovice

Príloha 1

Dotácia na rok 2010 na prevádzku a mzdy na dieťa materskej školy a školských zariadení v zriaďovateľskej pôsobnosti obce Rakovice

Kategória škôl a školských zariadení	Dotácia na mzdy a prevádzku na žiaka 
v eurách	
Materská škola Rakovice	1 950,00	
Školský klub detí pri ZŠ s MŠ Rakovice	510,00	
Školské stredisko záujmovej činnosti  pri ZŠ s MŠ Rakovice	50,00	
Školská jedáleň pri MŠ Rakovice	160,00	

Dodatok č. 1 k VZN č. 24 obce Rakovice o určení výšky dotácie na prevádzku a  mzdy na dieťa materskej školy a školských zariadení so sídlom na území obce Rakovice

Príloha 2

Dotácia na rok 2011 na prevádzku a mzdy na dieťa materskej školy a školských zariadení v zriaďovateľskej pôsobnosti obce Rakovice

Kategória škôl a školských zariadení	Dotácia na mzdy a prevádzku na žiaka 
v eurách	
Materská škola Rakovice	2 000,00	
Školský klub detí pri ZŠ s MŠ Rakovice	520,00	
Školské stredisko záujmovej činnosti  pri ZŠ s MŠ Rakovice	133,00	
Školská jedáleň pri MŠ Rakovice	170,00